**KUUENDA KOOSSEISU**

**OTSUS**

Haapsalu, 07. juuni 2013 nr

Haapsalu Linnavolikogu seitsmenda koosseisu

liikmete arvu määramine

Juhindudes kohaliku omavalitsuse volikogu valimise seaduse § 7 lg 1, lg 2 p 3 ja lg 3, lg 4, kohaliku omavalitsuse korralduse seaduse § 22 lg 1 p 12 ja Haapsalu põhimääruse § 12 lg 1 p 12 ning haldusmenetluse seadusest, Haapsalu Linnavolikogu otsustab:

1. Määrata Haapsalu Linnavolikogu järgmise koosseisu liikmete arvuks 21.

2. Linnavolikogu kantselei avalikustab otsuse kolme (3) tööpäeva jooksul, arvates otsuse vastuvõtmise päevast ajalehes “Lääne Elu”.

3. Otsus jõustub 21.06.2013.

Jaanus Karilaid

Volikogu esimees

SELETUSKIRI

Eelnõule „Haapsalu Linnavolikogu kuuenda koosseisu liikmete arvu määramine“

Käesolev eelnõu käsitleb 2013. aasta 20. oktoobril valitava linnavolikogu koosseisu liikmete arvu määramist.

Kohaliku omavalitsuse volikogu valimise seaduse järgi peab uue koosseisu liikmete arvu määrama eelmine volikogu koosseis hiljemalt 90. päeval enne valimispäeva.

Vähima liikmete arvu annab seadus arvestades omavalitsuse elanike arvuga valimiste aastal. Seadus määrab, et üle 10 000 elanikuga omavalitsuse volikogus ei saa olla vähem kui 21 liiget ja liikmete arv peab olema paaritu.

1. juuni 2013 seisuga on Haapsalus 10 902 elanikku (rahvastiku registris registreeritud elanike arv).

Ettepanek: määrata valitava volikogu koosseisu liikmete arvuks 21 ja eelnõu otsusena vastu võtta.

Helle Saarsoo, õiguskomisjoni esimees

07.06.2013